Document ID: /roh_data/filtered/fineweb-2-filterrobots_roh.jsonl.gz/35063

La demonstraziun sa drizza cunter la regenza tirca che ha surpiglià la sonda la controlla da la gasetta ch'è critica envers la regenza. Curt avant mesanotg aveva la polizia occupà la redacziun.
Critica internaziunala
Cun ses agir ha la Tirchia provotgà critica. La Tirchia saja vidlonder da perder ina schanza istorica da s'avischinar a l'Uniun Europeica ha ditg il president dal parlament europeic Martin Schulz en in'intervista. El ha annunzià da vulair discurer il tema cun il primminister tirc Ahmet Davutoglu, e quai directamain avant l'inscunter suprem da l'UE.
Er ils Stadis Unids han crititgà la decisiun da las autoritads tircas da metter sut controlla statala la pli gronda gasetta dal pajais. Amnesty International ha numnà l'acziun in culp cunter la libertad da pressa.
RR novitads 21:00